31/07/2015 | Administración LocalProvincial
Deputación Provincial da Coruña
Área de Persoal e Organización. Sección de Planificación de Recursos Humanos
Resolución n.º 2015/15074, do 13/07/2015, pola que se aproban as listaxes de aspirantes a persoal funcionario interino e laboral temporal

ANUNCIO Resolución n.º 2015/15074 de data 13/07/2015 pola que se aproban as listaxes de aspirantes a persoal funcionario interino e laboral temporal, reguladas polo regulamento do 2 de xullo de 2008 Visto o expediente 2015/15208, relativo á aprobación das listaxes de aspirantes a persoal funcionario interino e laboral temporal, no que se acreditan os seguintes I.–ANTECEDENTES I.1. –Os procesos selectivos convocados no Boletín Oficial da Provincia número 80, do 29 de abril de 2014, de consolidación de emprego temporal e promoción interna de prazas contidas nas correspondentes ofertas de emprego público, foron finalizados polas resolucións do 20 de maio de 2015, n.º 11.019 e 11.020 respectivamente, as que dispuxeron o nomeamento como persoal funcionario de carreira das persoas propostas polos respectivos Tribunais. I.2. –A finalización dos procesos selectivos para o acceso ás prazas incluídas nas ofertas de emprego público, implica a obriga da elaboración e aprobación das listaxes de aspirantes a persoal temporal, funcionario interino e no seu caso laboral temporal, coas persoas que aprobaran nos tales procesos selectivos algún dos exercicios das fases das respectivas oposicións, segundo o regulamento vixente nesta Deputación. II.–FUNDAMENTOS DE DEREITO II.1. –Artigo 2 do Regulamento regulador da selección de persoal funcionario interino e laboral temporal desta Deputación (Boletín Oficial da Provincia número 151, do 2 de xullo de 2008), en canto se refire á aprobación das listaxes, e o artigo 7 sobre á súa publicación, así como á interposición de posibles reclamacións. II.2. –Artigo 9 do devandito Regulamento, en canto dispón a perda de efectos das listaxes que estiveran vixentes con anterioridade para os mesmos postos, como consecuencia da aprobación das novas listaxes de aspirantes. Vistos os informes emitidos e en virtude das atribucións que me confire a normativa vixente RESOLVO: Primeiro. –Aprobar as listaxes de aspirantes para posibles nomeamentos como persoal funcionario interino e/ou laboral temporal desta Deputación, para os postos que se relacionan, integrada polas persoas que superaron algún dos exercicios dos respectivos procesos selectivos para prazas contidas nas correspondentes ofertas de emprego público, sen ter obtido a praza, e pola orde das puntuacións obtidas, segundo se indica deseguido: ● Psicólogo. Subgrupo A1: ● Oficial de Imprenta. Subgrupo C1: ● Auxiliar Educador/a. Subgrupo C2: ● Cociñeiro/a. Subgrupo C2: ● Axudante de Cociña. Grupo E da Lei 30/1984: ● Operario/a de Servizos Varios. Grupo E da Lei 30/1984: ● Costureiro/a. Grupo E da Lei 30/1984: Segundo. –Deixar sen efecto desde a data desta resolución as listaxes vixentes con anterioridade para os mesmos postos. Terceiro. –As listaxes publicaranse no taboleiro de anuncios e na páxina web desta Deputación (http://www.dicoruna.es/emprego/ListasEmpleo). Contra esta resolución poderase interpoñer a correspondente reclamación no prazo de dez días, establecida no artigo 7 do Regulamento regulador da selección de persoal funcionario interino e laboral temporal desta Deputación (Boletín Oficial da Provincia número 151, do 2 de xullo de 2008). A presente resolución, que pon fin á vía administrativa, é susceptible de interposición de recurso potestativo de reposición perante o Presidente, nos termos e prazos sinalados na Lei 30/1992, do Réxime Xurídico das Administracións Públicas e do Procedemento Administrativo Común; ou directamente de recurso contencioso-administrativo nos termos e prazos sinalados na Lei 29/1998, reguladora da Xurisdicción Contencioso-Administrativa. Todo iso, sen prexuízo de que se poida exercitar calquera outro recurso que se estime pertinente. O que se fai público para xeral coñecemento e efectos, conforme coa normativa de referencia. A Coruña, 14 de xullo de 2015. O PRESIDENTE O SECRETARIO Diego Calvo Pouso José Luis Almau Supervía